
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 


ΔΙΑΤΑΓΜΑΤΑ 


Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός του εγκεκριμένου ρυμοτομικού σχεδίου του Δή¬ 
μου Γλυφάδας (Ν. Αττικής). 

Έγκριση πολεοδομικής μελέτης της περιοχής «ΕΚΤΕΛ» του δήμου Αγ. 
Δημητρίου (Ν. Αττικής) και τροποποίηση του εγκεκριμένου ρυμοτο¬ 
μικού σχεδίου στα όρια σύνδεσής του με την περιοχή επέκτασης 


$ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πραγματοποίησης μεταφοράς συντελεστή δόμησης σε ακίνητο που 

βρίσκεται εντός του εγκεκριμένου ρυμοτομικού σχεδίου του Δήμου Γλυ¬ 
φάδας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού ανω- 
τάτου ορίου συντελεστού δομήσεως κλπ.» (Α' 58). 

2. Τις διατάξεις του προεδρικού διατάγματος 470/1979 «Περί μετα¬ 
σχηματισμού των συντελεστών δομήσεων εις εμβαδά κατά την εφαρμογή 
του Ν. 880/1979» (Α' 138) όπως τροποποιήθηκε με το από 19.6.1987 
προεδρικό διάταγμα (Α' 592). 

3. Τις διατάξεις του προεδρικού διατάγματος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά το Ν. 880/1979 
(Α' 154) όπως τροποποιήθηκε με το υπ’ αριθ. 367/1987 προεδρικό διά¬ 
ταγμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 57). 

5. Τις διατάξεις του άρθρου 23 παρ. 1 του Ν. 1558/1985 «Κυβέρνηση 
και Κυβερνητικά Όργανα» (Α' 137). 

6. Την υπ’ αρ. 38511/23.5.1989 αίτηση της εταιρείας Αφοί Καπετα- 
νάκη Ο.Ε. όπως εκπροσωπείται νόμιμα. 

7. Τις υπ’ αριθ. συν. 20, πρ. 326/1989 και συν. 25 πρ. 379/1989 
γνωμοδοτήσεις του Κεντρικού Συμβουλίου Χωροταξίας, Οικισμού και Πε¬ 
ριβάλλοντος. 

8. Την υπ’ αρ. 59240/1989 απόφαση του Υπουργού Περιβάλλοντος, 
Χωροταξίας και Δημοσίων Έργων για την προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 


ρυνόμενο ακίνητο που βρίσκεται εντός του ρυμοτομικού σχεδίου του Δήμου 
Αθηναίων μεταξύ των οδών Λουΐζης Ριανκούρ, Πάγκα Γερουλάνου και Λα- 
σκαρίδου ιδιοκτησίας Ιωάννου Λαμπρόπουλου και Χρήστου και Σωτηρίου 
Μπάρλα για το οποίο έχει εκδοθεί ο υπ’ αρ. 695/1989 σχετικός τίτλος δι¬ 
καιώματος μεταφοράς συντελεστή δόμησης σε άλλο ακίνητο (ωφελούμενο) 
που βρίσκεται εντός του εγκεκριμένου σχεδίου του δήμου Γλυφάδας (Ν. Ατ¬ 
τικής/επί της οδού Ξάνθου 54 φερομένου ως ιδιοκτησία της Εταιρείας Αφοί 
Καπετανάκη Ο.Ε. όπως το ωφελούμενο ακίνητο φαίνεται με στοιχεία 
ΑΒΓΔ στο σχετικό πρωτότυπο διάγραμμα σε κλίμακα 1:200 που θεωρή¬ 
θηκε από τον Προϊστάμενο της Δ/νσης Τοπογραφικών Εφαρμογών με την 
υπ’ αρ. 21001/1990 πράξη του και που συνοπτικό του αντίτυπο δημοσιεύ¬ 
εται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελεστή 
δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφελού¬ 
μενο ακίνητο επιπλέον της επιτρεπομένης βάσει των ισχυόντων στην πε¬ 
ριοχή όρων δόμησης 236,40 τ.μ. που αντιστοιχούν σε 266,56 τ.μ. του βα- 
ρυνομένου (52,50 τ.μ. από ισόγειο και 214,06 τ.μ. από ορόφους). 

3. Τα ειδικότερα στοιχεία του ωφελούμενου ακινήτου μετά τη μεταφορά 
είναι τα εξής: 

α. Εμβαδόν οικοπέδου 600,75 τ.μ. 

β. Ποσοστό κάλυψης 40%. 

γ. Συντελεστής δόμησης 1,1935. 

δ. Μέγιστο επιτρεπόμενο ύψος 17.90 μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης σε κλίμακα 1:100 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ αρ. 
21001/1990 πράξη του και που συνοπτικό του αντίτυπο δημοσιεύεται με 
το παρόν διάταγμα. 

Άρθρο 2 

1. Ακυρώνεται ο υπ’ αριθ. 695/1989 ονομαστικός τίτλος δικαιώματος 
μεταφοράς συντελεστή δόμησης στο όνομα της Εταιρείας Αφοί Καπετανάκη 
Ο.Ε. 

2. Εγκρίνεται η χορήγηση νέου τίτλου δικαιώματος μεταφοράς συντελε¬ 
στή δόμησης στο όνομα της Εταιρείας Αφοί Καπετανάκη Ο.Ε. σε αντικατά¬ 
σταση του υπ’ αριθ. 695/1989 για το υπολειπόμενο και μη χρησιμοφοιη- 
θέν εμβαδόν των 3,44 τ.μ. (270-266,56) από ορόφους. 

^ Άρθρο 3 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


Άρθρο 1 

1. Εγκρίνεται η πραγματοποίηση μεταφοράς συντελεστή δόμησης που 
εγκρίθηκε με το από 18.8.1988 προεδρικό διάταγμα (Δ 628) από το βα- 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πολεοδομικής μελέτης της περιοχής «ΕΚΤΕΛ» του δήμου Αγ. 

Δημητρΐου (Ν. Αττικής) και τροποποίηση του εγκεκριμένου ρυμοτομι¬ 
κού σχεδίου στα όρια σύνδεσής του με την περιοχή επέκτασης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 και 
4). του Ν. 1337/1983 «Επέκταση των πολεοδομικών σχεδίων οικιστική 
ανάπτυξη και σχετικές ρυθμίσεις» (Α' 33), όπως το άρθρο 6 τροποποιήθηκε 
με την παράγρ. 2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (Α' 4). 

2. Τις διατάξεις των άρθρων 3, 9 και 70 του Ν.Δ/τος της 17.7.1923 
«Περί σχεδίων πόλεων κλπ.» (Α' 228) όπως μεταγενέστερα τροποποιήθηκε 
και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9, του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με το 
άρθρο 13 (παρ. 1, 2, 3) του Ν. 1647/1986 «Οργανισμός Κτηματολογίου 
και Χαρτογραφήσεων Ελλάδας ΟΚΧΕ» (Α' 141) και το άρθρο 1 (παρ. 3,4) 
του Ν. 1772/1988 «Τροποποίηση διατάξεων του Ν. 1577/1985 «ΓΟΚ» 
και άλλες σχετικές διατάξεις (Α' 91). 

4. Τις διατάξεις της παραγράφου 1 εδ. ιδ του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την υπ’ αριθ. 78945/4062/22.12.1987 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (ΓΠΣ) του δήμου Αγίου Δημη- 
τρϊου (Ν. Αττικής) (Δ' 195), 

6. Την υπ’ αριθ. 55670/3840/1989 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση πολεοδομικής προμε¬ 
λέτης της πολεοδομικής ενότητας «9» του δήμου Αγ. Δημητρΐου (Ν. Αττι¬ 
κής). 

7. Τις υπ’ αριθ. 150/1987, 41/1988, 129/1988 και 169/1988 
γνωμοδοτήσεις του δημοτικού συμβουλίου του δήμου Αγ. Δημητρΐου και 
την υπ’ αριθ. 62/1988 γνωμοδότηση του Δήμου Ν. Σμύρνης. 

8. Την υπ’ αριθ. 8/συν. 24.3.1989 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος νομαρχίας Πειραιά. 

9. Τις υπ’ αριθ. 563/1989 και 769/1989 γνωμοδοτήσεις του Συμβου¬ 
λίου της Επικράτειας με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Εγκρίνεται α) το πολεοδομικό σχέδιο της περιοχής «ΕΚΤΕΛ» της πολεο¬ 
δομικής ενότητας «9» του δήμου Αγ. Δημητρΐου (Ν. Αττικής) με τον καθο¬ 
ρισμό οικοδομήσιμων χώρων, πεζοδρόμων, κοινοχρήστων πρασίνων και β) 
η τροποποίηση του εγκεκριμένου ρυμοτομικού σχεδίου στα όρια σύνδεσής 
του με την περιοχή επέκτασης (Ο.Τ 894 και 894α) με την μετατροπή κοι¬ 
νοχρήστου χώρου (οδού) σε οικοδομήσιμο, όπως οι παραπάνω ρυθμίσεις 
φαίνονται στο σχετικό χρωματισμένο πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης Τοπογραφικών 
Εφαρμογών με την υπ’ αριθ. 33/1990 πράξη του και που συνοπτικό του 
αντίτυπο δημοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός κα¬ 
νονισμός της περιοχής της οποίας το πολεοδομικό σχέδιο εγκρίνεται με την 
παρ. 1 του άρθρου 1 του παρόντος διατάγματος. 


Άρθρο 3 

Στους οικοδομήσιμους χώρους της παραπάνω περιοχής επιτρέπονται οι 
χρήσεις γενικής κατοικίας όπως προσδιορίζονται από το άρθρο 3 του από 
23.2.1987 Π.Δ./τος (Δ' 166). 

Άρθρο 4 

α) Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το σχέδιο επιβάλλεται προκήπιο πλά¬ 
τους (2) μέτρων. 

β) Στην περιοχή της οποίας τροποποιείται το σχέδιο επιβάλλεται προκή¬ 
πιο πλάτους δύο (2) μέτρων, όπως φαίνεται στο σχετικό διάγραμμα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι και 
περιορισμοί δόμησης καθορίζονται ως εξής: 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρούνται άρτια 
. και οικοδομήσιμα: 

α) τα οικόπεδα τα οποία έχουν κατά τη δημοσίευση του παρόντος δ/τος: 

- Ελάχιστο πρόσωπο: δέκα (10) μ. 

- Ελάχιστο εμβαδόν: εκατόν πενήντα (150) τ.μ. και 

β) τα οικόπεδα που προκύπτουν από την οριστική πράξη εφαρμογής της 
πολεοδομικής μελέτης και έχουν: 

- Ελάχιστο πρόσωπο: δέκα (10) μ. 

- Ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγρ. 1 και 2 τα 
οικόπεδα θεωρούνται άρτια και οικοδομήσιμα εφόσον: α) στο οικοδομήσιμο 
τμήμα του οικοπέδου εγγράφεται κάτοψη κτιρίου με ελάχιστη επιφάνεια πε¬ 
νήντα (50) τ.μ. και ελάχιστη διάσταση πέντε (5) μέτρα και 

β) δεν δημιουργήθηκαν από κατάτμηση που έγινε κατά παράβαση των 
διατάξεων του από 22.6.1983 Π.Δ/τος (Δ’ 284). 

4. Μέγιστο ποσοστό κάλυψης των οικοπέδων σαράντα τοις εκατό (40%) 
της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγούμενης παραγράφου 5 ορίζεται συντελεστής 
δόμησης 1,20 για οικόπεδο εμβαδού μικρότερου των 150 τετρ. μέτρων, 
εφόσον η συνολική επιφάνεια ορόφων δεν υπερβαίνει τα 120 τ. μέτρα. 

Η εξαίρεση αυτή έχει εφαρμογή μόνο σε οικόπεδα που έχουν προκόψει 
από κατάτμηση μέχρι της 10.3.1982 αφού αφαιρεθεί το εμβαδόν της ει¬ 
σφοράς σε γη σύμφωνα με το Ν. 1337/1983. 

7. Μέγιστο επιτρεπόμενο ύψος των κτιρίων: έντεκα (11) μέτρα. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων ανα¬ 
θέτουμε την εκτέλεση και δημοσίευση του παρόντος διατάγματος. 

Αθήνα, 16 Φεβρουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

ΑΝΓΤβΥΝΕΗ ΠΟΛΕΟΔΟΜΙΑ! 


ΚΤΗΜ ΑΤ0Α0ΓΙΚ0 ΑΙΑΓΡΑΗΜΑ 

